สวัสดีค่ะ พอดีเมื่อวันที่ 26 ก.พ ที่ผ่านมาหนูได้เทสการตั้งครรภ์พบว่า ขีดตัวTขึ้นจางๆ จากนั้นหนูเว้นระยะประมาณ2อาทิตย์และทำการเทสอีกรอบในวันนี้11 มี.ค. ช่วงเวลา09.30 ปรากฎว่าก็ขึ้น2ขีด แต่ตัวTก็ยังจางเหมือนเดิม ไม่มีท่าทีว่าจะเข้มขึ้นเลย แบบนี้เกิดจากอะไรได้บ้างคะเพราะส่วนตัวหนูเคยไปอ่านในgoogle เค้าบอกว่าฮอร์โมนเราจะขึ้นทุกๆ48 ชั่วโมง แต่ของหนูผ่านมา2อาทิตย์แล้วไม่เจ้มขึ้นเลย แต่ก็ไม่ต้องใช้ตาเพ่งเล็งนะคะ คือยืนดูปกติก็เห็นได้เลย ปล. หนูเป็น pcos ด้วยนะคะ 🤍
สวัสดีค่ะ หากได้ตรวจหาการตั้งครรภ์จากปัสสาวะอย่างถูกต้อง แล้วพบขึ้น 2 ขีดจางๆ ก็น่าจะเกิดจากการตั้งครรภ์ ทั้งนี้ การที่ขีดที่ 2 ไม่เข้มขึ้น เมื่อเวลาผ่านไป 2 สัปดาห์แล้ว อาจเป็นจากชุดตรวจเอง ที่มีการแสดงผลแบบนั้น อย่างไรก็ตาม การที่ตรวจพบขึ้นขีดที่ 2 นอกจากสาเหตุจากการตั้งครรภ์แล้ว อาจเกิดจากสาเหตุอื่นๆ ได้ เช่น- เป็นรอยระเหยของปัสสาวะ โดยปกติควรอ่านผลภายใน 5 นาทีหลังทดสอบ การปล่อยทิ้งไว้นานเกินแล้วนำมาอ่านผล อาจเห็นเป็น 2 ขีดได้ ซึ่งเกิดจากปัสสาวะระเหยออกไปและทิ้งรอยเอาไว้- เป็นผลจากกการฉีดฮอร์โมนกระตุ้น เพื่อรักษาผู้มีบุตรยาก- มีโรคบางอย่างอยู่ เช่น เนื้องอกหรือมะเร็งรังไข่ ชนิดที่ผลิตฮอร์โมน HCG ได้ หรือมีเนื้องอกของต่อมใต้สมอง หรือภายในช่องทรวงอก ชนิดที่ผลิตฮอร์โมน HCG ได้- การใช้ยาบางชนิด เช่น diazepam, alprazolam, clozapine, chlopromazine, phenobarbital, bromocriptine, flurosemide, methadone เป็นต้นหากไม่แน่ใจว่ามีการตั้งครรภ์เกิดขึ้นหรือไม่ ก็ควรไปพบแพทย์เพื่อตรวจยืนยันดูค่ะ สำหรับการที่มีภาวะถุงน้ำจำนวนมากในรังไข่ (PCOS) อาจทำให้มีภาวะมีบุตรยากได้ แต่ก็ไม่ได้หมายความว่าจะตั้งครรภ์ไม่ได้ อย่างไรก็ตาม การมีภาวะนี้ ไม่ได้ทำให้เกิดการตรวจพบขึ้น 2 ขีดค่ะ